Analiżi tal-politika u rappurtar

Ir-rapport tas-Cedefop Trends in VET policy in Europe 2010-12: Progress towards the Bruges Communiqué (Xejriet fil-politika tal-ETV fl-Ewropa 2010-12: Progress lejn il-Communiqué ta’ Bruges) ġie ppubblikat u ppreżentat lid-Diretturi Ġenerali tat-Taħriġ Vokazzjonali (DĠTV) f’Ċipru. Is-Cedefop ipprovda informazzjoni aġġornata dwar is-sistemi tal-ETV, flimkien ma’ aħbarijiet dwar inizjattivi u żviluppi tal-politiki fl-Istati Membri. ‘Statistika tax-xahar’ diversa b’data madwar l-Ewropa ffukat fuq il-valutazzjoni tal-impatt tal-kriżi. Biex tiġi ssodisfata d-domanda tal-Kummissjoni Ewropea għal analiżi tal-iżviluppi fl-ETV ibbażati fuq il-pajjiż għas-‘semestru Ewropew’, is-Cedefop reġa’ ffoka l-ħidma tiegħu u introduċa Spotlajts fuq l-ETV għall-pajjiżi kollha. Għal-laqgħat tad-DĠTV taħt il-Presidenza Daniża u dik Ċiprijotta huwa ħejja deskrizzjoni qasira tal-iżviluppi fl-ETV-kooperazzjoni man-negozju u nota ta’ informazzjoni dwar Permeable education and training systems: reducing barriers and increasing opportunity (Sistemi permeabbli ta’ edukazzjoni u taħriġ: it-tnaqqis ta’ ostakoli u ż-żieda ta’ opportunitajiet).

Għodod komuni Ewropej, kwalifiki u eżiti tat-tagħlim

Is-Cedefop ikkordina l-Grupp Konsultattiv dwar il-QEK (Qafas Ewropew tal-Kwalifiki) b’mod konġunt mal-Kummissjoni Ewropea u (kko)abbozza 23 dokument ta’ sfond li pprovdew informazzjoni għad-dibattiti dwar il-politika. In-nota ta’ informazzjoni Qualifications frameworks in Europe: an instrument for transparency and change (Qafas tal-kwalifiki fl-Ewropa: strument għat-trasparenza u l-bidla) maħruġa għal-laqgħa tad-DĠTV f’Ċipru tat sommarju tar-riżultati tar-raba’ rapport annwali tas-Cedefop dwar l-iżviluppi fl-NQF. Is-Cedefop analizza wkoll ir-rapporti minn 10 pajjiżi fejn fissru kif huma jorbtu l-kwalifiki nazzjonali tagħhom mal-QEK. Ir-riżultati tat-tielet rapport ta’ monitoraġġ tal-ECVET ġew ippreżentati fil-laqgħa tad-DĠTV f’Ċipru. L-appoġġ għall-EQAVET kompla. Il-websajt Europass – ġestita mis-Cedefop – qed tintuża aktar u aktar miż-żgħażagħ tal-Ewropa. Minn meta ġiet varata sa issa, ġewirreġistrati madwar 60 miljun żjara (2012: 14,8 miljun (2011) 12,9 miljun) u l-utenti ġġeneraw 25 miljun CV onlajn (2012: 8,3 miljun; 2011: 5,8 miljun). L-istudju Curriculum reform in Europe: the impact of learning outcomes (ir-riforma tal-kurrikulu fl-Ewropa: l-impatt tal-eżiti tat-tagħlim) ġie ppubblikat u diskuss f’sessjoni ta’ ħidma internazzjonali. Fl-2011/12, is-Cedefop ikkoordina 215-il żjara ta’ studju għal 2 448 speċjalista minn 33 pajjiż. L-istudji ta’ impatt jissottolinjaw rata għolja ta’ sodisfazzjon (96 %).

Tagħlim tal-adulti u tranżizzjonijiet

L-istudju Adult learning in the workplace: skill development to promote innovation in enterprises (Tagħlim tal-adulti fuq il-post tax-xogħol: żvilupp ta’ ħiliet għall-promozzjoni ta’ innovazzjoni f’intrapriżi) inħareġ għal sessjoni ta’ ħidma dwar din il-kwistjoni. Biex jikkontribwixxi għas-sena Ewropea għat-tixjiħ attiv, is-Cedefop organizza sessjoni ta’ ħidma dwar is-sostenn tal-impjegabbiltà permezz tat-tagħlim fi ħdan il-konferenza tad-DĠ Edukazzjoni u Kultura ‘One Step Up in later life’ (Pass 'il Fuq aktar tard fil-ħajja). Huwa ħareġ ukoll il-pubblikazzjoni tiegħu Working and ageing – the benefits of investing in an ageing workforce (Xogħol u tixjiħ – il-benefiċċju ta’ investiment f’forza tax-xogħol li qed tixjieħ). Tliet pubblikazzjonijiet ffukaw fuq l-iffinanzjar u inċentivi oħra għas-CVET. Biex tiġi appoġġata l-integrazzjoni taż-żgħażagħ fis-suq tax-xogħol, is-Cedefop ikkontribwixxa għall-avveniment li sar fuq l-inizjattiva tal-Ġermanja għall-konklużjoni tal-ftehimiet ta’ kooperazzjoni ma’ bosta pajjiżi bħala parti mill-‘European alliance for apprenticeship’ (Alleanza għall-apprendistat). Il-kontribut silet ukoll mill-evidenza fir-rapport From education to working life – The labour market outcomes of VET (Mill-edukazzjoni għall-ħajja tax-xogħol – L-eżiti tal-ETV fuq is-suq tax-xogħol).

Analiżi tal-ħiliet

Is-Cedefop ippreżenta l-aħħar previżjoni tiegħu dwar id-domanda u l-provvista tal-ħiliet fl-UE għall-2010-2020 fin-nota ta’ informazzjoni Europe’s skill challenge – Lagging skill demand increases risks of skill mismatch (L-isfida tal-ħiliet fl-Ewropa – Domanda għall-ħiliet li taqa’ lura żżid ir-riskju ta’ nuqqas ta’ tlaqqigħ tal-ħiliet) u l-pubblikazzjoni Future skills supply and demand in Europe – Forecast 2012 (Provvista u domanda tal-ħiliet fl-Ewropa fil-ġejjieni – Previżjoni 2012). Is-Cedefop ikkontribwixxa għall-Panorama ta’ Ħiliet fl-UE u ħareġ żewġ pubblikazzjonijiet dwar ħilet ekoloġiċi. Għar-rapport tal-Kummissjoni dwar L-Impjieg u l-Iżviluppi Soċjali fl-Ewropa 2012, is-Cedefop abozza kapitolu dwar in-nuqqas ta’ tlaqqigħ ta’ ħiliet. Sar dibattitu dwar ir-rapport Skill mismatch: the role of the enterprise (Nuqqas ta’ tlaqqigħ ta’ ħiliet: ir-rwol tal-intrapriża) f’sessjoni ta’ ħidma. Inħarġet ukoll nota ta’ informazzjoni dwar Preventing skill obsolescence (Prevenzjoni tal-obsolenza tal-ħiliet). Għall-inizjattiva tiegħu fil-ħolqien ta’ għodda ta’ monitoraġġ reġjonali għall-antiċipazzjoni ta’ ħiliet, is-Cedefop ipprovda kompetenza esperta lill-muniċipalità ta’ Tessalonika.

Impatt organizzattiv

Indikaturi tal-prestazzjoni ewlenin juru impatt organizzattiv għoli: kwotazzjonijiet f’169 dokument tal-politka tal-UE u 68 dokument tal-politika internazzjonali, li xi wħud minnhom jiġbdu b’mod sostanzjali mill-ħidma tas-Cedefop; kontributi għal 26 dokumenti tal-politika tal-UE, 158 avveniment tal-Presidenza u oħrajn fil-livell tal-UE; 150 avveniment organizzati mis-Cedefop; 120 pubblikazzjoni; 525 artiklu fil-midja dwar il-ħidma tas-Cedefop irreġistrati (+ 38 %); 636 000 pubblikazzjoni mniżżla mill-internet (+ 33 %); 415-il pubblikazzjoni f’litteratura xjentifika; tkabbir sinifikanti fil-midja soċjali (+ 127 % Facebook; + 170 % Twitter). Għall-iffrankar fuq l-ispejjeż, tqiegħdet enfasi fuq vidjokonferenzi u Skype ntuża b’mod esperimentali fi proċeduri ta’ reklutaġġ għall-intervisti.

Għal aktar informazzjoni ara www.cedefop.europa.eu (ir-Rapport Annwali u r-Rapport Annwali tal-Attività 2012).